ประกาศนายทะเบียนกลางประกาศนายทะเบียนกลางเรื่องมอบหมายอำนาจหน้าที่ในส่วนที่เกี่ยวกับการระงับใช้รถและพักใช้ใบอนุญาตประกอบการขนส่งพ.ศ. ๒๕๖๐ ตามที่ได้มีคำสั่งหัวหน้าคณะรักษาความสงบแห่งชาติที่ ๑๕/๒๕๖๐ เรื่อง มาตรการเพิ่มความปลอดภัยในรถโดยสารสาธารณะ ลงวันที่ ๒๑ มีนาคม๒๕๖๐ให้นายทะเบียนตามกฎหมายว่าด้วยการขนส่งทางบกมีอำนาจในการสั่งเพิกถอนการจดทะเบียนรถระงับใช้รถ หรือพักใช้ใบอนุญาตประกอบการขนส่ง นั้นเพื่อให้การดำเนินการตามมาตรการเพิ่มความปลอดภัยในรถโดยสารสาธารณะเป็นไปด้วยความถูกต้องเรียบร้อยและถือปฏิบัติไปในแนวทางเดียวกัน อาศัยอำนาจตามความในมาตรา ๖ วรรคสี่ แห่งพระราชบัญญัติการขนส่งทางบกพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติการขนส่งทางบก (ฉบับที่ ๑๒) พ.ศ.๒๕๕๗ นายทะเบียนกลางจึงมอบหมายอำนาจหน้าที่ของนายทะเบียนกลางไว้ ดังต่อไปนี้ข้อ๑ ให้บุคคลดังต่อไปนี้เป็นผู้กระทำการแทนในส่วนที่เกี่ยวกับการสั่งระงับใช้รถที่ใช้ในการขนส่งผู้โดยสารสำหรับการประกอบการขนส่งประจำทางภายในเขตกรุงเทพมหานครและระหว่างจังหวัด การประกอบการขนส่งไม่ประจำทางระหว่างจังหวัดและการประกอบการขนส่งระหว่างประเทศ(๑)รองอธิบดี (ฝ่ายบริหาร) กรมการขนส่งทางบก(๒)ผู้อำนวยการสำนักการขนส่งผู้โดยสาร(๓)หัวหน้าส่วนการขนส่งผู้โดยสารประจำทาง(๔)หัวหน้าส่วนการขนส่งผู้โดยสารไม่ประจำทาง(๕)ขนส่งจังหวัด(๖)หัวหน้ากลุ่มวิชาการขนส่ง สำนักงานขนส่งจังหวัดข้อ๒ให้บุคคลดังต่อไปนี้เป็นผู้กระทำการแทนในส่วนที่เกี่ยวกับการสั่งระงับใช้รถที่ใช้ในการขนส่งสัตว์หรือสิ่งของสำหรับการประกอบการขนส่งไม่ประจำทางระหว่างจังหวัด และการประกอบการขนส่งระหว่างประเทศ(๑)รองอธิบดี (ฝ่ายวิชาการ) กรมการขนส่งทางบก(๒)ผู้อำนวยการสำนักการขนส่งสินค้า(๓)หัวหน้าส่วนประกอบการขนส่งสินค้า(๔)ขนส่งจังหวัด(๕)หัวหน้ากลุ่มวิชาการขนส่ง สำนักงานขนส่งจังหวัดข้อ๓ให้บุคคลดังต่อไปนี้เป็นผู้กระทำการแทนในส่วนที่เกี่ยวกับการสั่งระงับใช้รถที่ใช้ในการขนส่งผู้โดยสารและรถที่ใช้ในการขนส่งสัตว์หรือสิ่งของสำหรับการประกอบการขนส่งส่วนบุคคล(๑)รองอธิบดี (ฝ่ายปฏิบัติการ) กรมการขนส่งทางบก(๒)ผู้อำนวยการสำนักงานขนส่งกรุงเทพมหานครพื้นที่ ๑, ๒, ๓, ๔ และ ๕(๓)หัวหน้ากลุ่มวิชาการขนส่ง สำนักงานขนส่งกรุงเทพมหานครพื้นที่ ๑, ๒, ๓, ๔ และ ๕(๔)ขนส่งจังหวัด(๕)หัวหน้ากลุ่มวิชาการขนส่ง สำนักงานขนส่งจังหวัดข้อ๔ ให้บุคคลดังต่อไปนี้เป็นผู้กระทำการแทนในส่วนที่เกี่ยวกับการสั่งพักใช้ใบอนุญาตประกอบการขนส่งด้วยรถที่ใช้ในการขนส่งผู้โดยสารสำหรับการประกอบการขนส่งประจำทางภายในเขตกรุงเทพมหานครและระหว่างจังหวัดการประกอบการขนส่งไม่ประจำทางระหว่างจังหวัด และการประกอบการขนส่งระหว่างประเทศ(๑)รองอธิบดี (ฝ่ายบริหาร) กรมการขนส่งทางบก(๒)ผู้อำนวยการสำนักการขนส่งผู้โดยสารข้อ๕ให้บุคคลดังต่อไปนี้เป็นผู้กระทำการแทนในส่วนที่เกี่ยวกับการสั่งพักใช้ใบอนุญาตประกอบการขนส่งด้วยรถที่ใช้ในการขนส่งสัตว์หรือสิ่งของสำหรับการประกอบการขนส่งไม่ประจำทางระหว่างจังหวัดและการประกอบการขนส่งระหว่างประเทศ(๑)รองอธิบดี (ฝ่ายวิชาการ) กรมการขนส่งทางบก(๒)ผู้อำนวยการสำนักการขนส่งสินค้าข้อ๖ให้บุคคลดังต่อไปนี้เป็นผู้กระทำการแทนในส่วนที่เกี่ยวกับการสั่งพักใช้ใบอนุญาตประกอบการขนส่งด้วยรถที่ใช้ในการขนส่งผู้โดยสารและรถที่ใช้ในการขนส่งสัตว์หรือสิ่งของสำหรับการประกอบการขนส่งส่วนบุคคล(๑)รองอธิบดี (ฝ่ายปฏิบัติการ) กรมการขนส่งทางบก(๒)ผู้อำนวยการสำนักงานขนส่งกรุงเทพมหานครพื้นที่ ๑, ๒, ๓, ๔ และ ๕(๓)หัวหน้ากลุ่มวิชาการขนส่ง สำนักงานขนส่งกรุงเทพมหานครพื้นที่ ๑, ๒, ๓, ๔ และ ๕(๔)ขนส่งจังหวัด(๕)หัวหน้ากลุ่มวิชาการขนส่ง สำนักงานขนส่งจังหวัดข้อ๗[๑]ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๑๐เมษายน พ.ศ. ๒๕๖๐สนิท พรหมวงษ์อธิบดีกรมการขนส่งทางบกภวรรณตรี/จัดทำ๒๑ เมษายน ๒๕๖๐พิมพ์มาดา/ตรวจ๑๑ พฤษภาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๐๔ ง/หน้า ๒๒/๑๒ เมษายน ๒๕๖๐